Lav et referat af nedenstående tekst:

Tekst:
Løbere og cyklister gør klogt i at holde et vågent øje med fugle foroven, når de motionerer. For musvåger landet over har i øjeblikket unger i reden, og det kan betyde, at den fredede rovfugl føler sig truet af løbere og cyklister i skovene. Sådan lyder advarslen i en pressemeddelelse fra Naturstyrelsen , der hvert år på denne tid hører om fænomenet. - Forældre vil til hver en tid beskytte deres børn med næb og klør. Det gælder også for musvåger, der på denne tid af året har unger i reden eller er i færd med at træne ungerne i at angribe et bytte, siger naturvejleder Stephan Springborg fra Naturstyrelsen Hovedstaden. Mindede om et stenkast Lisbeth Preil fra Smørum har på egen krop mærket et angreb fra en musvåge. I sidste uge blev hun overrasket af en aggressiv musvåge under en løbetur i Vestskoven ved Albertslund. - Jeg løb ved en åben græsmark, da jeg pludselig blev angrebet. Jeg mærkede et ordentlig smæld oppe i hovedet, der mindede om et hårdt stenkast, siger Lisbeth Preil til TV 2. Hun blev hurtigt klar over, at det var sket noget usædvanligt og fik verfet rovfuglen væk. Men den forsøgte at angribe hende igen. - Den fløj op i luften for at gøre klar til endnu et angreb, men jeg fægtede med armene og råbte højt, hvilket fik musvågen til at stoppe, fortæller Lisbeth Preil. Kasket med fjer hjælper Det uventede angreb gjorde hende i første omgang ikke bange, men hun blev noget chokeret, da episoden kom på afstand. Da der var kommet sår i hendes hovedbund fra musvågens næb og klør, tog hun på skadestuen. Her blev det dog konstateret, at der ikke var sket noget alvorligt. Men Lisbeth Preil tager nu sine forbehold, når hun løber i skoven, hvor hun har motioneret to gange om ugen de sidste ti år. - Jeg har lavet en kasket, hvor der er tegnet to øjne og sidder tre påfuglfjer. Det ligner, at jeg skal til karneval, men det hjælper, siger hun. I sidste uge løb hun nemlig samme sted i skoven, men denne gang sammen med en makker, og kombinationen af en veninde og den omvendte kasket fik musvågen til ikke at angribe, lyder det fra motionsløberen. Angreb kan undgås Musvågen er den mest udbredte rovfugl i Danmark, og der er størst chance for at se den i landskaber med åbne marker og enge. Frem til begyndelsen af juli har i omegnen af 5000 musvågepar unger i reden, hvorefter de flyver videre. Derfor er det som regel kun i maj og juni, at man kan opleve musvågen angribe mennesker. Ifølge Naturstyrelsen angriber musvågen oftest bagfra, næsten lydløst og uden varsel.

Referat:
Den fredede rovfugl kan finde på at angribe mennesker på denne tid af året, da det er fuglens yngletid. Få fem gode råd til at undgå angreb her.